
Cadaverum  conditura  (pollinctura,  balsamatio,  munii- 
satio,  honesta  anatomia,  unctio  feralis,  Graec.  ragr^da, 
Ebr.  tttn,  Gall.  embaumement,  Angi,  imbalming,  Ital. 
balsamare,  balsimare,  profumare,  profumar  di  balsamo), 
eam  significat  operationem,  qua  corpus  animale  mor- 
tuum, in  specie  humanum,  ita  praeparatur,  ut  a putre- 
dine defendatur  et,  quod  ad  formam  externam  pertinet, 
quam  diutissime  conservetur.  Tali  modo  praeparatum 
cadaver  appellatur  corpus  conditum  s.  Mumia, 
cujus  vocis  etymologia  vario  modo  explicatur.  Inde 
a saeculo  duodecimo  p.  Chr.  primum  Graeci  et  Latino- 
barbari  hac  voce  usi  sunt,  veteres  enim  Aegyptii,  ut 
Augustinus  tradit,  Gabbarus,  i.  e.  sancte  asservata 
corpora,  nominabant.1)  Kircher2)  „mumia,  inquit,  vox 
Persica  est,  et  idem  notat,  quod  exsiccatum  cadaver, 
certa  ratione  conditum,  corruptionis  expers.44  Castel- 
lus etiam3)  „mumia,  inquit,  vocabulum  est  Arabicum, 
vel  Persicum,  sed  hodie  variae  significationis ; vel  enim 
significat  Pi  ssa  p haltum,  vel  liquamen  quoddam,  in 
sepulchris  inventum,  in  quibus  hominum  cadavera  aro- 
matibus condita  per  multos  annos  servata  fuerunt,  vel 
ipsum  cadaver  humanum  ita  conditum  et  sub  arena 
solis  torrefactum/4  Alii,  etsi  Persicam  hujus  vocis  ori- 
ginem non  disputant,  tamen  a vocabulo  Mum,  cera, 
derivari  malunt,  quia  etiam  substantiis  cereis  ad  murni- 
ficationem  usi  sint  Persae4);  imo  vocabula  Persica  mu- 

1)  B1  umenbach,  Beitrage  zur  Naturgeschichfce.  Gott. 
1811.  Bd.  II.  S.  90. 

2)  Oedipus  Aegyptiacus.  Tom.  III.  pag  396. 

3)  Castellus  renovatus,  i.  e.  Lexicon  medicum;  cura  et 
studio  Brunonis.  Niirnb.  1683.  art.  Mumia. 

4)  Brandt  in:  Encyclopad.  Worterb.  der  med.  Wis- 
senschaften  etc.  Bd.  IV.  Berl.  1830.  S.  685. 

raiya  et  muminahi  etiamnum  bitumen  significant1). 
Quidquid  est,  mumiam  non  modo  vocari  scimus  cadaver 
conditum,  sed  etiam  substantiam  quandam  medicatam, 
regno  minerali  adscribendam;  etenim  Serapion2)  mu- 
miam esse  dicit  substantiam  , quae  e fluviis  deposita 
ad  cerae  consistendam  indurescat,  picis  et  asphalti  o- 
dorem  habeat  et  similibus  insigniatur  viribus  medicatis, 
— Singularis  balsamationis  scopus,  ut  ex  definitione 
apparet,  in  eo  est,  ut  non  solum  putredo  a corpore 
prohibeatur,  sed  etiam  similitudo  ejus  quam  maxima 
servetur  et  destructio  per  insecta,"  quae  post  conditu- 
ram quoque  metuenda  est,  caveatur.  Quem  quidem  fi- 
nem variis  consequi  studemus  adminiculis,  quippe  quae 
aut  aeris  externi  accessum  arceant,  vel  humores  cor- 
poribus mortuis  detrahant,  vel  chemicis  virtutibus  putri- 
dam fermentationem  cohibeant,  aut  denique  corpora 
condita  et  siccata  ab  insectis  aliisque  injuriis  tueantur. 
Ad  arcendum  aerem  atmosphaericum  partim  inserviunt 
resinae,  quae  liquefactae  partes  organicas,  aut  fascias, 
quibus  involvuntur,  penetrant,  partim  vernices  circum- 
fusae, partim  mei,  a veterioribus  praecipue  adhibitum, 
partim  denique  receptacula  bene  obturata,  ut  arcae  me- 
tallicae, vitreae,  lapideae.  Humor  duplici  modo  detrahi 
potest:  primum  eo  temperiei  gradu,  quo  aqua  animalis 
aut  gelascit,  aut,  priusquam  putredo  accedit,  evapora- 
tur; deinde  aqua  illa  substantiis  exsiccantibus  auferri 
potest,  ut  carbone,  salibus,  terris  absorbentibus,  acidis 
quibusdam,  spiritu  vini,  oleis  aethereis.  Gravissima  tamen 
sunt  remedia,  quae  virtutibus  chemicis  partium  anima- 
lium putredinem  arcent,  quorum  quidem  notitiam  re~ 

1)  Magnus,  das  Finbalsamiren  der  Leichen  etc.  Braun- 
schweig  1839.  S.  41. 

2)  De  simplici  medicina.  Venet.  1503.  Fol.  pag.  138. 

centioribus  chemiae  professoribus  potissimum  debemus: 
principium  tannieum,  acidum  pyrolignosum,  alumen, 
mercurius  sublimatus  5 arsenicum , chloridum  stanni* 
Modus,  quo  liaecce  remedia  in  partes  animales  agant 
easque  mutent,  nondum  plane  quidem  cognitus  est,  at- 
tamen hoc  effici  constat,  ut  partes  iis  probe  imbutae 
aere  siccescant  et  decompositioni  resistant.  Haud  im- 
probabile est,  connubium  chemicum  eorum  cum  gela- 
tina  animali,  quae  promtissime  fermentationi  submittitur, 
oriri  eoque  reliquas  partes  animales,  inprimis  fibrosas, 
exsiccari  J).  Ad  corpora  condita  ab  injuriis,  praecipue 
insectis,  tuenda,  partim  dictorum  remediorum  nonnulla 
idonea  sunt,  ut  mercurius  sublimatus  et  arsenicum,  o- 
mnibus  organicis  inimica,  partim  aromata  vegetabilia^ 
quae  per  oleum  aethereum  insecta  procul  arcent,  ergo 
olea  aetherea  ipsa,  camphora,  gummata,  balsamica  o- 
mnia.  In  his  fortasse  causa  cernitur,  quod  aevo  prio- 
ri substantiae  nominatae  fere  singulatim  ad  condienda 
cadavera  adhibeantur,  etenim  vox  „balsamatioa  hanc 
originem  habere  videtur. 

Caput  I. 

CONDITURAE  CADAVERUM  HISTORIA. 

Mortuorum  corpora  condiendi  mos  et  consuetudo 
gentium  antiquissimarum  multis  erat  communis  et  inter 
ritus  religiosos  referebatur.  Quemadmodum  enim  alii 
populi  rudiores  et  bellicosiores  defunctos  flammis  con- 
sumendos, alii  canibus  laniandos  commiserunt,  alii  in 
flumina  conjecerunt,  ita  alii,  qui  mansuetioris  ingenii 
erant,  quam  diutissime  eorum  corpora  servare  studue- 
runt. Quid  quod  barbari  nonnulli  ab  fioc  more  non 


1)  Magnus  J.  c.  p.  5. 

plane  abhorruerunt!  Herodotus  enim,  e cujus  scri- 
ptis plurima  hauriuntur,  quae  hac  de  re  nobis  inno- 
tuerunt, Scythas  non  prius  regum  suorum  corpora 
sepulcro  tradidisse  scribit,  quam,  exemtis  visceribus,  va- 
riis substantiis  aromaticis  aethereisque  ea  condivissent 
et  cera  obduxissent1)*  Idem  fecere  Aethiopes, 
quippe  qui  amicorum  defunctorum  corpora  gypso  obli- 
nerent oblitaque  coloribus  tingerent,  ut  vivorum  imagi- 
nem prae  se  ferrent2).  Nullus  autem  populus  hancce 
artem  studiosius  coluit  atque  exercuit,  quam  Aegyptii, 
quare  historiographi,  hujus  rei  mentionem  facientes, 
plerumque  tantum  de  Aegyptiorum  balsamationibus 
«disserunt 3).  Sicut  enim  veteres  Aegyptii  multis 
aliis  scientiis  atque  artibus,  ita  etiam  cadavera  pollin- 
gendi arte  reliquis  gentibus  praecelluerunt  et  quan- 
quam  situs  geographicus  terraeque  natura  singularis, 
praecipue  ariditas  ingens  regionum  a mari  et  flumine 
longius  distantium,  hujus  operationis  effectui  favebant, 
negari  tamen  nequit,  Aegyptios  in  sepeliendis  mor- 
tuis methodum  esse  secutos,  ab  aliarum  gentium  con- 
suetudine maxime  diversam,  qua  putredinis  introitum 
et  corporum  destructionem  mirifice  prohibuerint,  ita  ut 
non  modo  post  saecula,  sed  post  complura  annorum 
millia,  mumias  sic  dictas  bene  servatas  inveniamus  et 
in  modum,  quo  praeparatae  sint,  inquirere  possimus. 
Nam  id  praecipua  spectabant  Aegyptii,  ut  totum  ca- 
daver integrum  servaretur,  quod  deinde  vel  urna  vi- 
trea inclusum  in  conclavibus  splendidis  aut  locis  aedi- 
um maxime  editis  collocabant,  ut  in  conspectu  omnium 

1)  Herodot.  hisfcor.  L.  II.  Cap.  71. 

2)  Id.  L.  III.  Cap.  24. 

3)  H eck  er,  Geschichte  d.  Heilk.  Bd.  I*  BerL  1822.  S.  36. 

Sprengel,  Versuch  einer  pragmat.  Geschichte  d. 

Arzneik.  Halle,  1800.  Bd.  I.  S.  81. 

esset  eosque  ad  imitandas  defuncti  virtutes  invitaret, 
vel  arca  lignea,  lapidea,  marmorea  reconditum  in  Mau- 
soleo seponebant»  Mumiae  illae  tanti  ab  omnibus  aestima- 
bantur, ut  vel  creditoribus  eorum  pignus  essent  certum, 
quod  redimere  nunquam  negligebant.  J u d a e i,  qui  sub  qui- 
busdam conditionibus  defunctorum  corpora  pollingebant, 
quod  e scriptura  sacra  patet1),  huncce  morem  ab  Aegy- 
ptiis, dum  inter  eos  commorabantur,  didicisse  videntur2). 
Quonam  tempore  Aegyptii  banc  artem  exercere  coe- 
perint, historia  non  docet,  hoc  autem  eo  aevo  factum 
esse,  de  quo  mythicae  tantum  traditiones  supersunt, 
certo  constat»  Primus  omnium  Hermes  corpus  Osi- 
ridis regis  condivisse  et  hanc  artem  sacerdotes  do- 
cuisse dicitur,  qui  deinde  per  hereditatem  quasi  suc- 
cessoribus suis  reliquerint3).  Diodori  Siculi  aetate 
et  regnantibus  Ptolemaeis  hicce  mos  bene  floruit, 
etsi  rarius  fortasse,  quam  antea,  exercebatur;  quum 
vero  Romani  Aegyptum  ditioni  suae  submisissent 
et  incolae  moribus  peregrinis  ad  suescere  coepissent, 
paulatim  negligebatur*  Veruntamen  tertio  et  quarto 
p.  Oh»  saeculo  nondum  omnia  hujus  artis  vestigia  iu 
Aegypto  fuisse  extincta,  historia  nobis  persuadet,  nam 
Athanasius  (saec»  IV.)  in  vita  St.  A n t o n i i scribit,  Chri- 
stianos in  Aegypto  viventes  cadavera  suorum,  nec  non 
martyrum,  pollingere  atque  in  domibus  suis  asservare 
consuevisse,  Sanctumque  Antonium,  ut  hunc  morem 
effugeret,  ad  desertum  secessisse4)*  Augustinus 
etiam,  suo  aevo  mumias  esse  confectas,  memoriae  tra- 

1)  Genesis,  cap.  50.  V.  2.  — Matthaei  c.  27.  v.  57.  sqq.  ete. 

2)  Giinther,  in  v.  Grafe’s  u.  v.  Walther’»  Journ.  der 
Chir.  Bd.  VI,  Hft.  2.  S.  240. 

'3)  Magnus  1.  c.  p.  23. 

4)  Bern.  Montfaucon,  IVantiquite  expliquee  etc.  Par. 
1719.  Tom.  V.  part.  2.  pag.  175. 

didit.  Quo  tempore  A rabes  imperio  potiebantur,  nul- 
lum amplius  hujus  artis  vestigium  exstitisse  videtur, 
quum  neque  Arabes,  nec  talmudistici  scriptores  ul- 
lam ejus  mentionem  fecerint.  Apud  alias  nationes  con- 
suetudinem mortuorum  corpora  pollingendi  circiter  ad 
Christum  usque  viguisse,  probabile  est;  Cicero1) 
enim  „Persae,  inquit,  cera  circumlitos  (mortuos)  con- 
diunt, ut  quam  maxime  permaneant  diuturna  corpora 
seriores  scriptores  hunc  Persarum  morem  non  amplius 
commemorant.  — Si  in  causas  inquirimus,  quae  po- 
pulos antiquos,  nominatim  Aegyptios,  commoverint,  ut 
mortuorum  corpora  hocce  modo  a putredine  tueri  stu- 
derent, inprimis  -religiosas,  vel,  ut  alii  judicant2),  reli- 
gioso-politicas  fuisse  videmus.  Aegyptii  enim,  de  a- 
nimae  immortalitate  persuasum  habentes,  metempsycho- 
sin  profitebantur,  animam  relicto  corpore  in  animalis 
cujusdam  corpus  transige  et  postquam  per  tria  anno- 
rum millia  migrasset,  humanum  corpus  iterum  subire, 
existimantes.  Iidem  vero,  quamdiu  corpus  putredinis 
expers  sit,  animam  vel  in  ipso,  vel  in  ejus  vicinia 
commorari  et  a migrationibus  per  animalium  corpora 
liberari,  opinabantur.  Praeterea  in  obeundis  quibusdam 
cerimoniis  mumias  conficiendi  mos  Aegyptiis  multum 
profuit.  Nimirum  inter  convivia  eorum  solemnia  con- 
suetudo prisca  ita  ferebat,  ut,  si  vinum  bibere  coepis- 
sent, arcam  afferrent  cum  icone  mortui  cujusdam,  aut 
verum  cadaver,  quod  ab  homine  ad  hoc  negotium  con- 
stituto per  totum  conclave  gestabatur  et  haec  verba 
repetebantur:  ecce  hunc  et  laetus  esto,  qualis  enim 
hic,  talis  post  mortem  tu  eris!  Quum  vero  incommo- 
dum esset,  hanc  ad  cerimoniam  vel  iconem  ligneam 


1)  Quaestion.  Tuscul.  Lib.  I. 

2)  Giinther  1.  c.  p.  244. 

coloribus  pictam,  vel  recens  cadaver  in  promtu  ha- 
bere, desideriis  suis  eo  satisfaciebant,  quod  corpus 
conditum,  a putredine  plane  tutum,  m primis  ex  nume- 
ro majorum  familiae  suae  circumferri  jubebant J).  — 
Quod  ad  postera  tempora  et  ad  saecula  recentiora  at- 
tinet, nullus  quidem  populus  artem  cadavera  pollingen- 
di tanquam  ritum  solemnem,  aut  religiosum,  exercet, 
passim  tamen  accidit,  ut  corpus  defuncti  cujusdam, 
nominatim  principis,  vel  hominis  inclyti  aut  dilecti,  hu- 
ic operationi  submittatur,  quare  medicum  scire  oportet, 
quanam  ratione  administretur.  Jam  Paraeus1 2)  et 
Blancardus3)  balsamationem  cadaverum  ad  medico- 
rum forum,  ille  scilicet  ad  chirurgicas  hic  ad  anato- 
micas operationes,  retulerunt. 

Caput  II* 

DE  MUMIARUM  SPECIEBUS, 

Non  solum  in  desertis  Africae,  sed  etiam  in  sum- 
mis Alpibus  multisque  aliis  locis  cadavera  inveniuntur, 
sine  artis  auxiliis  asservata,  quare  non  alienum  esse 
videtur,  in  modum  inquirere,  quo  tales  mumiae,  nulla 
arte  tractatae,  efficiantur,  quas  Magnus4)  mumias  na- 
turales vocat  easque  artificialibus,  nominatim 
Aegyptiacis,  opponit.  Primum  de  naturalibus  dis- 
seram,  — Ratio,  quam  natura  sequitur,  ad  mumias 
conficiendas,  duplex  est:  humores  animales,  corporis 
putrescentiam  efficientes,  vel  calore  exsiccantur,  vel 
frigore  congelascunt;  utroque  modo  efficacia,  quam  hu- 

1)  Giinther  1.  c.  p.  245-46. 

2)  Opera  chirurgicp,.  Francof.  ad  M.  1594.  p.  849.  sqq. 

3)  Anatomia  reformata  cet.  Lugd.  Bafc.  1688.  P.  II.  p.  ggl. 
sqq. 

4)  1.  c.  p.  7 - 8. 

mores  in  putredinem  exserunt,  cohibetur.  Prima  qui- 
dem  ratione  mumiae  exoriuntur,  quae  in  Africae  syrti- 
bus  reperiuntur.  Corpora  tam  hominum  quam  anima- 
lium per  syrtes  migrantium,  si  fame  aut  siti  confecta 
et  arenae  subtilissimae  undis  obruta  pereunt,  arenae 
aestu  tam  celeriter  exsiccantur,  ut  humores  animales 
ante  putredinis  introitum  absorbeantur.  Salia  quaedam 
arenae  inhaerentia  praeter  aestum  conferre  ad  rnumifi- 
cationem,  statuendum  non  est,  certe  illa  parcissima  esse 
oportet,  quoniam  tales  mumiae,  si  postea  humorem  im- 
bibunt, nunquam  partes  salinas  "Iranssudant,  id  quod 
apud  murnias  Aegyptiacas  salibus  conditas  observatur. 
Fortasse  propria  corporum  orientalium  ariditas,  ut 
Magnus1)  opinatur,  ad  celeriorem  exsiccationem  ali- 
quantum confert,  quanquam  corpora  etiam  hominum 
occidentalium  exsiccari,  experientia  testatur*  Consti- 
tutionis autem  diversitatem  alicujus  esse  momenti,  A m- 
miani  Marcelli  ni  narratio  probat:  post  proelium,  in- 
ter Romanos  Persasque  commissum,  illorum  corpora 
statim  putredinem  subierunt,  horum  autem  sicca  et  in- 
tegra manserunt2).  Mumiae  in  syrtibus  repertae  co- 
lorem offerunt  flavo-subfuscum,  modo  pallidiorem,  mo- 
do saturiorem;  cutis  sicca  est,  pergamena,  musculo- 
rum partiumque  mollium  fibra  tantum  solida  remansit, 
aut  corium  membranae  pergamenae  instar  ossibus  pla- 
ne torridis  adhaerescit;  omnis  humor,  omnis  adeps, 
quem  ossa  diligentissime  siccata  alias  continent,  desi- 
deratur, quare  corporis  pondus  haud  raro  aliquot  li- 
bras tantummodo  aequat.  Praeterea  etiam  corpora  are- 
nis non  obruta  nimio  aestu  iu  murnias  vertuntur. 

1)  1.  c.  p.  9. 

2)  Cf.  Ant.  Santorelli.  Postpraxis medica,  Neap.  1629. 
p.  139. 

Humboldt1)  enim  scribit,  viatores,  per  terram  Mexi- 
canam  iter  facientes,  in  loco  arido  et  aestuoso,  a plu- 
viis et  humoribus  tuto,  ubi  haud  dubie  pugna  inter 
Mexicanos  atque  Hispanos  commissa  fuerat,  cadavera 
utriusque  gentis  mumiiicata  beneque  servata  invenisse, 
ita  ut  facile  Hispani  ab  Americanis  discernerentur» 
Ex  quibus  potissimum  apparet,  nec  salia  arenae,  nec 
ipsam  corporis  constitutionem  hac  in  re  magni  esse 
momenti,  quum  et  incolae  regionum  calidarum  et  oc- 
cidentalium pari  modo  essent  mumificati.  Frigore  in- 
tenso corpora  animalia  gelascere,  communis  experientia 
docet.  Quamdiu  hic  frigoris  gradus  continet,  corpus  qui- 
dem in  veram  mumiam  non  vertitur,  attamen  mutatio- 
nibus, inprimis  putredini  resistit.  Homines  nivium  mo- 
libus obruti  saepe  longum  post  tempus  quod  ad  for- 
mam integri  reperiuntur;  corpora  humana  et  animalia  gla- 
cie congelata  probant,  quantum  per  temporis  spatium 
frigus  omnes  mutationes  arcere  possit.  Ineunte  autem 
temperie  mitiori,  haec  corpora  submittuntur  putredini; 
nonnisi  iis  in  casibus,  quibus  aeris  sicci  perflatui  in- 
tensiori illa  exponuntur,  veram  subeunt  mumificationem, 
quia  partes  congelatae  adiposae  et  fluidae  paulatim  ad- 
volant. Tali  modo  ortae  sunt  mumiae,  quae  in  monte 
St.  Ber nardi  inveniuntur.  Ex  longa  annorum  serie 
omnes  viatores,  qui  illo  in  monte  aut  nivibus  obruti  aut 
frigore  exstincti  perierunt,  a monachis  hospitii  in  ae- 
dibus singularibus  collocantur,  ubi  eorum  corpora  jn 
mumificationem  transeunt  et  eam  saepe  integritatem  re- 
tinent, ut  post  annos  a suis  facile  agnoscantur;  serius 
demum  vultus  pristinam  amittit  speciem  et  corpora 
dilabuntur.  Praeter  eas  autem,  quae  calore  sicco  aut 


1)  Ansichten  d.  Natur.  Tiib.  1808.  S.  509. 

frigore  oriuntur,  multis  in  locis  mumiae  naturales  re- 
periuntur , quarum  origo  hypothetice  tantum  definiri 
potest*  His  enim  in  casibus  putrescentiam  impedientes 
causae  in  peculiari  indole  vel  cadaverum  vel  loci,  in 
quo  asservantur,  ponendae  sunt*  Etsi  prima  causa  per 
se  parum  probabilitatis  habet,  tamen  exempla  nonnulla 
aliam  explicationem  non  admittunt*  Quum  enim  Pari- 
siis a.  1785.  sepulchretum  quoddam  ad  alium  deferre- 
tur locum  et  apertis  sepulcris  formatio  adipocerae  ob- 
servaretur, inter  ingentem  cadaverum  numerum  non- 
nulla plane  mumificata  reperiebantur  ; eadem  in  aliis 
regionibus  observata  sunt.  Num  peculiaris  illa  corpo- 
rum diathesis  ad  mumificationem  a spirituosorum  abusu 
inter  vitam  derivanda  sit,  id  quod  Orfila1)  suspicatur, 
in  suspenso  relinquendum  est;  haud  magis  ariditas  cor- 
poris et  tabescentia,  vel  senectute,  vel  aerumnis  et  la- 
boribus inducta,  hoc  phaenomenon  explicare  valet.  Ma- 
joris momenti  natura  loci  est,  in  quo  corpora  asservan- 
tur, sed  ne  hanc  quidem  illustrare  possumus.  Indoles 
telluris  atque  temperies  duo  sunt  momenta,  quae  ma- 
ximas partes  hic  agunt,  singulatim  temperatura  sicca 
et  semper  aequalis  plurimi  facienda  esse  videtur.  Qui 
terram  ferro  ditissimam  causarum  gravissimam  dicunt, 
nihil  nisi  hypothesin  proferunt;  pluris  fortasse  magna 
nitri  aut  calcis  copia  existimanda  est* 

Inter  omnes  mumias  naturales  accuratissime  de- 
scriptas videmus  eae,  quae  Tolosae  inventae  sunt,  eam 
fortasse  ob  causam,  quod  harum  numerus  maximus  est; 
descriptiones  ediderunt  Puymaurin2)  et  Vicq  d’A- 

1)  Orfila  et  Lesueur,  traite  des  e^luunations  juridi- 
ques  cet.  Par.  1831.  P.  I.,  c.  13. 

2)  Details  chimiques  et  observations  sur  Ia  conservatiou 
des  corps,  qui  sont  depo&es  aux  caveaux  des  Cor- 
deliers  et  de  Jacobins  de  Toulouse  1781.  Tom  III. 

ssyr1).  Disquisitio  mumiarum  hae6  obtulit : ossa  bene 
servata  erant  ac  solida,  neque  minus  cutis,  labia,  pal- 
pebrae, lingua  et  aures,  quae  corium  siccum  corruga- 
tum adaequabant.  Musculi  et  viscera  in  massam  bo- 
leto igniario  similem  abierant  adhibitaque  pressione  in 
pulverem  dilabebantur.  Dentes  et  ungues  fere  omni- 
bus integri  erant,  tendines  et  ligamenta  tantam  habe- 
bant duritiem,  ut  vix  cultro  acuto  possent  discindi. 
Nervum  medianum  usque  ad  digitum,  arteriam  radia- 
lem per  totum  decursum  persequi  licebat,  imo  adeo 
lumen  ejusdem  patebat;  venarum  nihil  inventum  est 
Partes  genitales  aderant,  sed  scrotum  nonnullorum 
cadaverum  testibus  carebat;  facie»  plurimorum  tantam 
ostendebat  integritatem,  ut  lineamenta  ejus  facile  di- 
gnoscerentur; pondus  circiter  decem  librarum  erat. 
Vicq  d’Azyr  ablata  cute  coriacea  duas  invenit  sub- 
stantias, quarum  altera  ex  lamellis  tenuibus  membra- 
naceis, altera  ex  fibris  parallelis,  arborum  cortici  simi- 
libus, constabat.  — 

Mumias,  quae  Bordaviae  inventae  sunt,  recen- 
tiori  tempore  doctores  Boucherie,  Bermont,  Gau- 
bert  examinaverunt2).  Cutis  earum  magis  minusve 
cinereo-fusca  est,  sicca5  tactu  pergamena;  articuli  ri- 
gidi, immobiles,  pectus,  venter,  cranium  nullam  offe- 
runt incisuram,  neque  magis  ullum  corporis  ostium 
naturale  balsamationis  vestigium  ostendit.  Facies  non- 
nullarum mumiarum  satis  aperte  lineamenta  ,sua  exhi- 
bet; duabus  vel  tribus  barba  est  bene  servata,  nec 
non  dentes  sani  cum  substantia  vitrea  nitidissima;  un- 

1)  Sur  les  corps  deposes  dans  les  caveaux  d,es  Corde- 
liers  de  Toulouse  1719. 

2)  Cf.  Gannal,  Hisfoire  des  embaumemen&s  c et.  Pari* 
1838.  p.  45. 

gues  ut  plurimum  deficiunt.  Corii  tam  externa  quam  n 
interna  superficies  velut  a cerdonibus  praeparata  ap~  1 
paret,  musculi  colorem,  consistentiam  et^fere  structu- 
ram lintei  combusti  monstrant  j in  pectore  nonnulla 
pulmonum  rudimenta,  foliis  per  erucas  exesis  similia, 
reperiuntur;  viscera  abdominis  exsiccata  paene  rudi- 
menta illa  adaequant.  — Magnus1)  quoque  inundas, 
quae  in  coenobio  Cordeliensium  haud  procul  a Panormo 
inveniuntur,  quodammodo  naturalibus  ad  numerat,  quan- 
quam  d’Haussez2)  sibi  narratum  esse  scribit,  inje- 
cta  mercurii  sublimati  solutione , cadavera  calcariae 
strato  obtegi.  Denique  Bremae,  Quedlinburgi,  Argen- 
torati, Augustae  Vindelicorum  multisque  aliis  in  locis 
repertae  et  asservatae  sunt  mumiae3),  quae  sola  na- 
tura, non  arte,  confectae  esse  videntur.  Quibus  ex- 
positis, ad  descriptionem  mumiarum  artificialium,  siugu- 
latim  Aegyptiacarum,  me  accingo.  Distinguuntur  mu- 
miae duplicis  generis : vel  sinistrum  earum  latus  in* 
eisuram  ostendit,  vel  eadem  caret.  Mumiae  primi  ge- 
neris aut  substantiis  balsamico-adstringentibus  exsicca- 
tae aut  salibus  conditae  sunt4).  Quae  balsamicas 
continent  substantias,  colorem  offerunt  olivaceo-viridem, 
cutem  siccam,  mobilem,  corio  praeparato  similem,  paulo 
collapsam,  cum  partibus  fibrosis  et  ossibus  concretam; 
faciei  lineamenta  priscam  speciem  retinuisse  videntur. 
Pectoris  et  ventris  cavum  resinis  friabilibus,  spiritu 
vini  partim  solubilibus,  impletum  est.  Odore  singulari 
resinae  illae  non  insigniuntur,  sed  prunis  impositae 
fumum  spissum  et  nidorem  intense  aromaticum  spar- 
gi) 1.  c.  p.  19. 

2)  Journal  de  Pliarniaeie  1837,  p.  341. 

3)  Cf.  Is  en fl amni,  anatomische  Unfcersuchungen.  Er- 
langen  1822. 

4)  Magnus,  !.  c.  p.  49* 

gunt.  Magna  est  mumiarum  siccitas  et  fragilitas j 
dentes,  capilli,  supercilia  integra  sunt ; aliarum  tota 
superficies,  aliarum  modo  facies,  aut  genitalia,  aut  pe- 
des manusque  auro  obducta*  Quamdiu  in  locis  asser* 
vantur  siccis,  nullam  subeunt  mutationem,  sin  privan- 
tur involucris  et  aeri  committuntur,  mox  humorem  im- 
bibunt et  elapsis  aliquot  diebus  odorem  nauseosum 
spargunt  Mumiae  bitumine  refertae  colorem  exhibent 
nigricantem,  cutem  siccam,  nitidam,  velut  vernice  ob- 
ductam; vultus  mutatus  non  est,  pectoris,  abdominis, 
cranii  cavum  materia  resinosa,  nigra,  solida,  fere  ino- 
dora, repletum.  Ipsae  mumiae  siccae  sunt,  graves,  o- 
dore  carentes,  ceterum  difficulter  enucleantur  et  fran- 
guntur; oinnium  fere  extremitates,  facies,  partes  geni- 
tales, auro  obductae  sunt;  mutationes  tantum  exiguas 
subeunt,  aeris  humorem  non  attrahunt.  Mumiae  sale 
conditae  aeque  ac  supra  descriptae  vel  resinis  vel  bi- 
tumine repletae  sunt  et  ab  illis  parum  differunt  Cu- 
tis quoque  colorem  habet  nigricantem,  dura  autem  est 
et  laevis,  membranae  pergamenae  instar  tensa,  ossibus 
non  adglutiuata ; substantiae  resinosae  et  bituminosae 
in  cavitatibus  positae  minus  friabiles,  inodorae;  faciei 
lineamenta  aliquantum  mutata,  capilli  pauci,  qui  tacti 
excidunt*  Aeri  commissae  mumiae  humorem  imbibunt 
crustaque  salina  tenui  obteguntur,  quam  Rouyer1) 
ex  natro  sulphurico  constare  putat 

Mumiae  incisura  sinistri  lateris  carentes,  quippe 
quarum  viscera  per  anum  ablata  sint,  etiam  in  duas 
species  dispescuntur : vel  enim  sale  conditae,  deinde 
substantia  bituminosa,  quae  Pissaphaltus  appellatur, 
impletae,  vel  mero  sale  conditae  sunt.  — Mumiae 


1)  Description  de  1’Egypte.  Tom.  VI.  pag,  461. 

sale  conditae  et  pissaphalto  impletae  nullum  amplius 
lineamentum  faciei  exhibent;  non  modo  corporis  cavi- 
tates massa  illa  sunt  refertae,  sed  etiam  superficies  e- 
adem  obducta,  quae  cutem,  musculos,  ossa  adeo  pe- 
netravit, ut  cum  iis  unam  eandemque  massam  constitu- 
at; substantiam  pituitosam  vel  calidissimam  injectam, 
vel  cadaver  in  solutionem  ejus  calidam  immersum  esse 
putes.  Quae  mumiae,  omnium  numerosissimae,  nigrae 
sunt,  durae,  ponderosae,  odoris  grati  fragrantis,  diffi- 
culter franguntur,  neque  capillos,  nec  supercilia,  ne- 
que aureum  indumentum  habent.  Nonnullis  tantum  vo- 
lae manuum,  plantae  pedum  et  ungues  eadem  rubra 
substantia  colorati  sunt,  qua  hodie  etiam  Aegyptii  ma- 
nuum volas  pedumque  plantas  tingunt.  Massa  bitu- 
minosa pinguis  est  tactu,  minus  nigra  et  fragilis  quam 
asphaltum,  si  tangitur,  odorem  fragrantem  edit,  spiri- 
tu vini  imperfecte  solvitur , prunis  imposita  fumum 
spissum  et  ingratum  odorem  edit;  destillata  oleum  pin- 
gue praebet  langum,  coloris  fusci,  odoris  foetidi.  Hae 
mumiae  parum  mutantur,  humori  submissae  levi  crusta 
salina  obteguntur,  — Mumiae  mero  sale  conditae  in 
universum  minus  bene  servatae  sunt,  quae  resinas  aut 
bitumen  continent.  Aliqua  earum  est  diversitas,  pen- 
dens fortasse  a diligentia,  qua  praeparatae  sunt:  aliae 
enim  cutem  habent  albam,  siccam,  laevem,  membranae 
pergamenae  instar  tensam,  leves  sunt,  inodorae  fragi- 
les ; aliae  cutem  quidem  offerunt  albam'  sed  paulo  lu- 
bricam; quae  cum  minus  exsiccatae  sint,  in  adiposam 
massam  abierunt  et  adhuc  frusta  illius  adipocerae  in- 
veniuntur, Faciei  lineamenta  plane  deleta  sunt,  super- 
cilia et  capilli  exciderunt,  ossa  a ligamentis  facile 
dissolvuntur  et  alba,  velut  praeparata,  apparent;  fa- 
sciae involventes  tactu  rumpuntur  ac  dilabantur. 

Caput  III. 

DE  VARIIS  CADAVERA  CONDIENDI  METHODIS. 

A methodo  Aegyptiorum,  quippe  quae  vetustissi- 
ma sit,  ordiamur.  Notitiam  eorum,  quae  ad  hanc  me- 
thodum pertinent,  inprimis  Herodoto  ac  Diodoro 
Siculo  debemus.  Operatio  ipsa  cum  cerimoniis  qui- 
busdam religiosis  conjuncta  erat.  Testibus  Herodo- 
to1) et  Diodoro  Siculo2)  ratio  haec  fuit:  corpus 
defuncti  tradebatur  taricheutis,  i.  e.  hominibus,  qui 
artem  cadavera  pollingendi  exercebant  et  magno  in  ho- 
nore habebantur.  Taricheutae  cognatis  defuncti  tres 
ostendebant  icones  ligneas,  triplicem  indicantes  metho- 
dum, quam  in  condiendo  cadavere  sequi  possent.  Ha- 
rum methodorum  prima  summi  erat  pretii,  altera  me- 
diocris, tertia  minimi.  Postquam  de  pretio  conventum 
est,  cognati  domum  relinquunt,  taricheutae  remanent  et 
si  methodus  pretiosissima  cognatis  placuit,  hoc  modo 
rem  peragunt:  Primum  cerebrum  hamo  ferreo  adunco 
per  nares  extrahunt  et  cranii  cavum  substantiis  medi- 
catis replent.  Deinde  quidam,  quem  scribam  nomina- 
bant, in  sinistro  ventris  latere  locum  designat,  quo  in- 
cisio facienda  est,  quo  facto  Paraschistes  s.  Pa- 
raki stes,  cujus  est,  incisuram  facere,  lapide  Aethio- 
pico acuto  Jocum  abdominis  designatum  sub  costis 
spuriis  incidit  celerique  pede  aufugit,  ne  feriatur  Ia- 
pidibus, quos  in  eum  praesentes  conjiciunt,  quia  cri- 
men committere  putantur^  qui  cadaver  vulnerant  aliamve 
injuriam  ei  inferunt.  Taricheutarum  aliquis  manum 
per  vulnus  immisit  in  abdomen  visceraque,  exceptis 
corde  et  renibus,  extraxit;  alius  ventris  cavitatem  vino 

1)  Histor.  Lib.  II.  cap.  86  — 88. 

2)  Edit.  Wesseling,  Lib.  I.  cap.  91.  p. IOh 

palmarum  alrisve  aquis  aromaticis  et  aromatibus  contu- 
sis expurgavit,  quo  facto  aromatibus  subtiliter  tritis, 
inprimis  myrrha  et  cassia,  thure  tamen  excepto,  abdo- 
men replebatur  et  per  suturam  claudebatur.  Tum  ca- 
daver adhuc  per  dies  triginta  vel  quadraginta  variis 
oleis  aut  substantiis  balsamicis  ungebatur,  vel  per  se- 
ptuaginta dies  natro  imbuebatur  et  condiebatur,  his  autem 
elapsis  abluebatur,  totum  fasciis  involvebatur,  et  cognatis 
reddebatur,  qui  receptaculum  ligneum  ad  defuncti  similitu- 
dinem conficiebant,  quod  si  mumiam- exceperat,  juxta  con- 
clavis parietem  erectum  collocabant  — Altera  methodus, 
minus  pretiosa,  haec  est:  omissa  abdominis  incisione, 
ope  siphonis  humorem  oleosum  e cedro  paratum  in  ven- 
tris cavitatem  injiciunt  per  anum,  quem,  ne  quid  reflue- 
re possit,  obturant  Tum  per  tempus  supra  dictum 
corpus  sale  condiunt  ultimoque  die  humorem  injectum 
oleosum  emittunt,  quocum  simul  ventriculus  et  intesti-* 
na,  oleo  cedri  soluta,  per  anum  secedunt;  carnes  sol- 
vuntur natro,  quare  praeter  cutem  et  ossa  nihil  rema- 
net; corpus  tali  modo  praeparatum  cognatis  redditur. 
— Tertius  balsamationis  modus  vilissimus  est,  pauper- 
rimis tantum  usitatus:  humor  depuratorius  (avgpafa), 
cujus  compositio  nobis  haud  innotuit,  in  abdominis  ca- 
vum immittitur,  dein  corpus  sale  conditur  et  cognatis 
traditur.  Omnes  fere  mumiae  singulari  modo  fasciis 
involutae  sunt,  quae  interdum  mille  cubitorum  longitu- 
dinem superant  et  haud  raro  decies,  quinquies  aut  vi- 
cies circum  omnes  ac  singulas  corporis  partes  dedu- 
ctae sunt,  ita  ut  consilium  fuisse  videatur  Aegyptiis, 
formam  externam  corporis,  exsiccatione  amissam,  fascia- 
rum mole  restituendi.  Rouyer1)  omnes  paene  mu- 


i ) L,  c.  Tom  VI.  pag.  485 

miae,  inquit,  eodem  modo  involutae  reperiuntur,  discri- 
men tantum  cernilur  in  fasciarum  numero  et  materiae 
indole,  cujus  tela  magis  minusve  pretiosa  est  Pro- 
xime corpus  tegitur  indusio  arctiore,'  circa  collum  con- 
stricto; nonnunquam  fascia  lata  indusii  vices  agit;  ca- 
put munitum  est  tegmento  quodam  figurae  quadratae 
telaeque  subtilis,  cujus  media  pars  faciem  personae  instar 
tuetur.  Non  raro  quinque  aut  sex  ejusmodi  tegmenta, 
alterum  alteri  superimpositum,  inveniuntur,  quorum  ex- 
tremum, coloribus  pictum  vel  auratum,  corporis  conditi 
faciem  repraesentat.  Quaeque  corporis  pars  fasciis  sin- 
gularibus resina  oblitis  munita  est.  Femora  et  crura 
appropinquata  sunt,  brachia  super  pectus  decussata, 
fasciis  totum  corpus  ambientibus  continentur.  De  ma- 
teria, e qua  fasciae  confectae  sint,  scriptores  dissen- 
tiunt: alii  enim,  Herodotum  sequentes,  omnes  e 
gossypio  vel  bysso,  alii  ex  linteo  paratas  dicunt.  Fa- 
scias substantia  gummosa,  tanquam  glutine,  esse  ob- 
ductas, supra  adnotavi;  nonnulli  hoc  luten  ex  aloe  et 
resia  liquata  constare  censent1). 

r Media  aetas  singularem  balsamationis  methodum 
non  habuit,  nam  rarissime  haec  operatio  instituebatur; 
passim  tamen  commemoratur,  narratum  enim  legimus 
(Annales  ecclesiastiques  de  France,)  anno  1642  Me- 
diolani apertum  esse  sepulcrum,  in  quo  duo  cadavera 
bene  servata,  balsamo  aliisque  odoramentis  medicata, 
inventa  sint.  Inter  Arabes  medicos  Rhazes2)  metho- 
dum describit,  mortuos  a foetore  et  celeri  putredine 
tuendi.  Forestus3)  tres  methodos  commemorat,  quas 

1)  Cf.  Giin  ther,  1.  c.  p.  249.  Nota  ***.), 

2)  De  re  medica  ad  Mansorem.  Lib.  V.  cap  55,  p.  LM, 

8)  Observation.  et  curation.  med,  Lib.  XXIX.  Francof 

1604.  Observ.  *29 

a Khaze  invenias  esse,  perperam  statuit.  Prima  me- 
thodus vix  differt  ab  ea,  quam  Rhaz es  proponit:  cly- 
sma  e baurac  (nitro)  et  colocynthide,  superiore  cor- 
poris parte  deorsum  pendente,  adhibetur,  dein  corpus 
erigitur  et  venter  comprimitur,  ut  clysma  effluat; 
quibus  repetitis,  donec  omnia  excrementa  secesserint, 
clysma  ex  aloe,  myrrha,  acacia,  ramich  (colophonio?), 
camphora,  quae  aqua  rosarum  soluta  sunt,  administra- 
tur; deinde  sparad  rapum  (linteum  resinis  lique- 
factis imbutum)  cum  pice,  resina,  gummi,  colophonio, 
olibano,  mastiche , storace  et  aliis  speciebus  paratur, 
extremitates  singulatim  involvuntur,  omnes  cavitates 
stupis  et  substantiis  pulveratis  dictis  implentur,  demum 
corpus  totum  circumvolvitur  sparadrapo,  quod  suturis 
munitur,  et  suturae  pice  oblinuntur.  Tum  cadaver  novo 
pulveris  strato  circumdatur,  panno  cera  imbuto  invol- 
vitur, fasciis  bene  munitur  et  puro  indutum  linteo  col- 
locatur in  arca  plumbea,  herbis  aromaticis  referta.  — 
Altera  haec  est  methodus:  Paulo  post  mortem  ventris 
cavum  inciditur  cxemtisque  visceribus  multo  sale  et 
cumini  seminibus  repletur,  tum  consuitur  et  corpus  e- 
adem  ratione,  de  qua  modo  dixi,  sparadrapo  involvitur. 
— Tertia  methodus  praesertim  obesis  cadaveribus 
consentanea  est:  Omnia  pectoris  et  abdominis  viscera 
auferuntur,  cavitates  spiritu  vini  eluuntur,  deinde  gos- 
sypio et  hoc  pulvere  implentur:  Rcp.  Myrrhae,  aloes, 
acaciae,  nuc.  cypress.,  gallae  rauscatae,  aliptae  mu- 
scatae,  santalor.  ligni  aloes,  cumini,  aluminis  usti,  sang. 
Draconis,  boli  Arm,,  terrae  sigill.  ana;  quibus  immissis, 
cavitates  consuuntur.  Anus,  os,  nares  gossypio,  bal- 
samo et  albumine  imbuto,  obturantur,  dein  primum 
extremitates,  tum  corpus  totum  sparadrapo  e cera  et 
terebinthina  circumvolvitur, 

Medici  Batavi  sec:  XVI  has  methodos  varia  ra- 
tione mutaverunt,  omnes  autem  viscera  removerunt, 
cavitates  aqua,  aceto  et  spiritu  vini  eluerunt,  pulvere 
aromatico  et  gossypio  expleverunt,  tum  sparadrapum 
vario  modo  paratum  adhibuerunt. 

Medici  Galli  seculi  XVI  utebantur  myrrhaceo J), 
quod  constabat  e sale,  alumine,  myrrha,  aloe,  absinthio, 
cassia,  cumino,  caryophyllis,  silere  montano,  pipere  etc* 
cum  aceto  in  pulverem  subtilem  redactis.  Ambrosius 
Paraeus  sub  finem  seculi  XVI  his  verbis  methodum 
suam  describit* 2):  „ Aromatis  ad  aeternitatem  condien- 
dum corpus  ante  omnia  exenterari  debet,  corde  seor- 
sim  habito,  ut  per  se  consanguineorum  arbitrio  condiri 
possit.  Cerebrum  quoque,  serra  diviso  cranio,  avel- 
lendum est.  Hinc  profundis  plagis  secundum  brachi- 
orum, femorum,  crurum,  dorsi,  lumborum  ac  natium 
longitudinem  diducendum  est,  praesertim  qua  parte 
venae  majores  et  arteriae  excurrunt,  primum  quidem, 
ut  sic  exprimatur  sanguis,  qui  alioquin  corrumperetur 
et  putredinis  initium  atque  occasionem  reliquo  corpori 
praeberet,  deinde  ut  pulvisculis  aromaticis  inspergen- 
dus sit  locus;  inde  totum  lavandum  est  spongia  imbu- 
ta aqua  vitae  et  acri  aceto,  in  quo  incoxerint  absin- 
thium, aloe,  colocynthis,  sal  commune  et  alumen.  Tum 
illae  plagae  corporisque  ductus  et  hiatus  omnes  atque 
tres  ventres  inferciendi  erunt  aromatibus  sequentibus 
crassiuscule  pulveratis:  Rcp.  puhv.  ros.,  chamaedris, 
meliloti,  balsami,  menthae,  aneth.,  salviae,  lavandulae, 
rorismarini,  majoranae,  thyrn.,  absinth.,  cypr.,  calam. 
aromatici,  gentian.,  ireos  fiorentinae,  assae  odoratae, 

V Bel Ionius,  de  admirabili  operum  antiq.  praestantia 
cet.  Paris  1553/  Fol,  29 

2)  L.  c.  pag.  850, 

caryophyll.,  nuc.  moschat.,  cinnamoin.,  styrac.  calami- 
tate benzoes,  myrrh.,  aloes,  santalor.,  q.  s.;  consuan- 
tur plagae  et  hiatus,  ne  quid  excidat.  Mox  totum  in- 
ungatur terebinthina  liquefacta  cum  oleo,  chamae- 
melino  et  rosaceo,  additis,  si  videbitur,  oleis  aromaticis 
per  quintam  essentiam  extractis,  iterumque  consperga- 
tur pulvere  commemorato.  Inde  sudone  involvatur, 
hinc  tela  cerata.  Denique  capsa  plumbea  fideliter  fer- 
ruminata componatur,  herbis  odoratis  siccis  plena/1 2 * 4  — 
Italos  seculi  XVI  cadaverum  condituram  admi- 
nistrasse, inter  alios  testatur  Santo  r.elli *),  quippe 
qui  praecepta  balsamationis  tradat.  Angli  demum  se- 
culo  XVII  hanc  operationem  cum  successu  exercuisse 
videntur,  ceterum  in  scriptis  eorum  medicis  nihil  hac 
de  re  disseritur2).  — In  Germania  ineunte  seculo 
XVII  plures  scriptores  suam  proposuerunt  methodum, - 
ut  Horst8),  qui  modum  inde  a Rhazis  temporibus 
usitatum  sequebatur,  Sebitz4),  qui  materias  ad  con- 
dituram necessarias  in  quinque  classes  dividit:  a) 
quae  macerationi  inserviunt,  ut  solutiones  salium  con- 
centratae,  acetum  vini,  spiritus  vini ; b)  quae  ad  ex- 
ternam et  internam  corporis  perpurgationem  spectant; 
corpore  nimirum  abluto  et  eluto,  fluida  modo  dicta  in 
usum  vocabantur;  c)  quae  balsamationi  ipsi  inserviunt, 
ut  stupae  cannabinae,  vel  gossypium  spiritu  vini  imbu- 
tum, herbae  aromaticae,  resinae,  salia  5 d)  quae  cor- 
pori illinuntur,  ut  olea  aeth.  et  balsama;  e)  quae  sua- 
vem efficiunt  odorem,  ut  omnia  aromata.  Ad  servan- 
da cadavera  linteum  ceratum  et  arca  ifletallica  bene 


1)  Postpraxis  medica,  cap.  41. 

2)  Cf.  Magnus.  1.  c.  p.  89. 

8)  De  naturali  conservatione  cadaverum.  Witteb.  1608, 

4)  Disputatio  de  conditura  etc.  Argentor.  1649. 

ferruminata  requiruntur.  — Blanca  rdus1)  tam  de 
cadaverum  integrorum*  quam  de  viscerum  conserva- 
tione singulatim  disserit  illamque  duplicem  esse  posse 
affirmat,  „nempe  mediante  liquore  et  balsamatione 
sicca/*  Ad  primam  conditurae  speciem  maxime  laudat 
muriam,  vel  lixivium  fortissimum  ex  marino  sale  et 
alumine,  oleum  terebinth.  spirit.  vini  et  spirit.  aroma- 
ticos. Conditura  sicca  ita  peragitur,  ut  cadaver  fluidis 
perpurgatum  et  spiritu  terebinth.  impletum,  in  loco 
aeri  patente  exponatur,  postquam  arteriae  cera  colo- 
rata repletae  sunt.  — Praeterea  eodem  seculo  Ti- 
maeus a Giildenklee2),  Hoefer3),  Rolfink4), 
Brcbisius5),  inprimis  vero  Clauder6)  methodos 
proposuerunt,  quae  inter  se  multum  analogi  habent; 
sub  finem  autem  seculi  XVII  pharmacopola  Parisien- 
sis,  Penicher7),  amplam  de  balsamatione  commenta- 
tionem scripsit,  quae  omnibus  virorum  literatorum  de- 
sideriis satisfacit.  Non  modo  substantias  enumeravit 
omnes,  quae  ad  condiendum  cadaver  adhibeantur,  sed 
modum  etiam,  quo  singulae  agant,  illustrare  studuit, 
— Nova  incrementa  pollingendi  ars  exeunte  seculo 
superiore  cepit  per  Hunterum,  quippe  qui  primus 
liquores  ad  conservanda  cadavera  idoneos  per  arterias 
injiceret.  Methodum  Hunteri  B a illi  e descripsit8): 
Oleo  terebinth.  aeth.  in  arterias  injecto,  corpus  aliquot 

1)  L.  c.  p.  281.  sqq. 

2)  Casus  et  epistol.  jne»!.  Lips.  1667.  Lib.  VI.  episfc.  10, 

3)  Hercul.  med.  Norimb.  1675.  Lib.  V. 

4)  De  purgationibus  vegetab.  Jenae  1667.  Sect.  I,  art. 
2.  cap.  44,. 

5)  De  pollinctura.  Erford.  1695. 

6)  Methodus  balsamandi  etc.  Altenb.  1679. 

7)  Traite  des  embaumements  sur  les  anciens  et  les  ino~ 
dernes.  Par.  1699. 

8)  Transactions  of  a Society  for  improvement  of  me- 
di cal  knowledge.  Tom.  III.  p,  7. 

post  horas  aperitor,  viscera  eximuntur  et  fluidum  e 
reliquis  partibus  exprimitur.  Tum  venae  Viscerum  oleo 
terebinth.  implentur,  arteriae  substringuntur  eodemque 
modo  reliqua  corporis  vasa  sanguifera  tractantur. 
Omnibus  spiritu  camphorato  bene  lotis,  viscera  in  ca- 
vitates suas  remittuntur  et  interstitia  pulvere  ex  cam- 
phora,  resina  et  nitro,  spiritu  lavandulae  et  rorisma- 
rini  consperso,  explentur.  Applicatis  suturis,  orificia 
corporis  pulvere  supra  dicto  implentur,  oculorum  hu- 
mores evacuantur,  demum  corpus -totum  in  lamina  gy- 
psea collocatur.  Silentio  praetermittenda  non  est  me- 
thodus, quam  Pelletan  jun.  in  usum  vocavit:  Abla- 
tis visceribus  et  incisuris  suendo  unitis,  cadaver  ali- 
quot per  hebdomades  leviori  solutioni  natri  carbonici 
submittitur,  aqua  abluitur  et  per  dies  nonnullos  in  a- 
luminis  solutione  ponitur,  ut  partes  alkalinae  extrahan- 
tur. Quo  facto  corpus  aere  aut  fornacis  calore  ex- 
siccatur, sed,  ne  forma  intereat,  cavitates  simul  stupis 
et  substantiis  resinosis  atque  aromaticis  explentur. 
Exsiccatum  vernice  obducitur,  fasciis  duplicatio  vernice 
imbutis  circumvolvitur  et  in  loco  sicco  asservatur1). 

Nuperrimis  temporibus,  quibus  chemici  praestan- 
tissimi,  inter  quos  Berzelius2),  C hauss  i er  3),  et 
ali»,  substantias  multas,  ad  servanda  corpora  animalia 
aptissimas,  detexerunt,  pollingendi  ars  magnam  per- 
fectionem obtinuit.  JBerzelius  ipse  duplicem  exer- 
cuit methodum,  quarum  prima  eaque  facilior  haec  est: 
cavitates  omnes  aperiuntur,  in  dorso  et  lateribus  inci- 
surae inter  musculos  efficiuntur;  tum  corpus,  in  vase 

1)  Dictionnaire  des  Scienc.  med.  Tom.  XI.  p.  524. 

2)  Lehrbuch  d.  Chemie;  tibersetzfc  v.  Wohler.  Dres- 
den  1831.  Bd.  IV.  S.  652. 

3)  Bulletin  des  Sciences,  par  la  Societe  philomatique, 
Tom.  III.  annee  VI,  No.  3, 

ligneo  positum  et  hic  illic  suffultum,  ne  fundum  tan- 
gat, spiritu  vini  centes.  0,75  alcoholis  habente,  in 
quo  mercurius  sublimatus  solutus  est,  superfunditur. 
Post  tres  quattuorve  hebdomades,  si  solutio  alcoholi- 
sata  chloridi  hydrargyri  omnem  aquam  submovit,  cor- 
pus eximitur,  incisurae  consuuntur,  quo  facto  corpus 
citra  putredinem  arescit  et  cutis  diu  colorem  natnra- 
lem  retinet  Perfectissimam  vero  balsamandi  methodum 
esse  alteram,  Berzelius  fatetur:  arteriae  nimirum 
acido  pyrolignoso  impleantur,  cutis  et  fortasse  etiam 
viscera  balneo,  ex  spiritu  vini  et  chlorido  hydrargyri 
parato,  conserventur.  — Chaussier  observavit,  ma- 
terias animales,  solutioni  aquosae  mercurii  sublimati 
aliquamdiu  submissas,  optime  conservari.  Hoc  enim 
remedium  oxydationem  quandam  compositionis  anima- 
lis efficere  eamque  indelebilem  reddere  dicitur1).  — 
Inde  nova  methodus , cadavera  pollingendi,  prodiit, 
quam  Beclard,  Larrey,  Ribes,  Boudet  optimo 
cum  successu  adhibuerunt,  nec  non  Portal,  Ali- 
bert,  Dupuytren  et  alii  in  usum  vocarunt2). 

Methodus  etiam  Graefii3)  similis  est:  mercu- 
rius sublimatus  alcohole  solvitur,  ita  quidem,  ut  ali- 
quantum ejus  praecipitetur.  Exemtis  visceribus,  ex- 
cepto cerebro  et  corde,  cavitates  aromaticis  herbis,  aut 
stupis,  mercurii  sublimati  solutione  impraegnatis , re- 
plentur et  consuuntur,  cadaver  bene  abluitur;  viscera 
in  vase  stanneo  ponuntur  et  eadem  solutione  imbuun- 
tur. Glomera  stuparum  aut  lintei  carpti,  solutione 

1)  Cf.  Encyclopaedie  der  medie.  Wissenschaffcen,  nach 
dem  Dictionnaire  de  medecine  bearb.  v.  Meissner, 
Leipzig  1831.  Bd.  IV.  S.  69. 

2)  Repertoire  general  d’Anatom.  et  de  Physiol.  pathol. 
Paris  1829.  Vol.  VIII.  p.  36. 

3)  Encyclopaed.  Worterbuch  d.  med.  Wissensch.  etc. 
Berlin  1831.  Bd.  IV.  S.  696. 

mere.  subi,  humectata,  per  omnia  corporis  ostia  im- 
mittuntur, palpebras  inter  et  oculorum  bulbot  eadem 
solutio  per  siphonem  injicitur  et  cadaver,  ut  semper 
humidum  sit,  eodem  liquore  repetitis  vicibus  superfun- 
ditur* Deinde  singuli  manuum  ac  pedum  digiti  fasciis 
angustis,  illa  solutione  impraegnatis,  involvuntur,  trun- 
cus corporis  latioribus  fasciis  munitur.  Per  biduum 
vel  triduum  cadaver  mercurii  sublimati  solutione  super- 
funditur, glomera  in  cavitates  immissa  saepius  hume- 
ctandi  causa  eximuntur  et  reponuntur.  Tertio  auf  quarto 
die  post  cadaver  in  arca  stannea  collocatur,  quae  pul- 
vinar herbis  aromaticis  vel  stupis  refertum  continet. — 
Kopp1)  substantias  aromaticas  et  resinosas  cum  mer- 
curio sublimato  adhibet.  Cerebrum  et  viscera  in  dolio 
ligneo,  mercurium  sublimatum  spiritu  vini  oleisque  ae- 
thereis  solutum  continente,  asservantur;  cor  singulatim 
in  capsula  metallica,  spiritu  vini  impleta,  ponitur.  Par- 
tes musculares  secundum  longitudinem  inciduntur,  in- 
cisurae et  cavitates  corporis  vacuefactae  perpurgans 
tur  et  siccantur,  tum  solutione  mercurii  sublimati  spi- 
rituosa,  cui  oleum  lavandulae  et  rorismariui  additum 
est,  eluuntur,  nec  non  solutionis  dicfac  aliquid  in  oris 
cavum  infunditur.  Quo  facto  totum  corpus,  in  vanno 
angusta  positum,  solutione  aquosa  librae  unius  mer- 
curii sublimati  superfunditur,  saepius  vertitur  et  post 
quadraginta  octo  horas  desiccatur;  incisurae  et  cavi- 
tates acido  pyrolignoso  eluuntur,  tum  pulvere  ex  nitro 
(ffji)  et  camphora  (gji)  perfricantur,  tandem  balsamo 
peruviano  illinuntur.  Tum  locis  dictis,  quibus  balsa- 
mum visciditatem  impertivit,  hic  pulvis  admovetur:  Rcp. 
Myrrh.  gjii,  aloes  lucidae  gvj,  spec.  cephal.  resolv. 

1)  Denkwiirdigkeiten  in  d.  arztl.  Praxis.  Francf.  1830 
S.  324 

spec.  aromat*  aa  gvjii  M.  D*  8*  Cavum  cranii,  pe- 
ctoris et  abdominis  hisce  speciebus  impletur: 

Rep*  Flor*  chatnomill.,  flor,  lavand*  aa  librji,  hefb. 
menth.  piper* , menth*  crisp*,  salv.  aa  libr  jii.  C*  M. 
Quibus  peractis,  cavitates  consuuntur,  incisurae  trunci 
et  extremitatum  habena  circulari  uniuntur  totumque 
corpus  fasciis  linteis  tres  pollices  latis  circumvolvitur 
et  vestibus  indutum  in  arca  herbis  aromaticis  referta 
collocatur. 

Methodum  Hunterianae  similem  proposuit 8 c hiem  m 
primum  oleum  terebinth.,  vel  alcohol,  serius  massa  ru- 
bra cerato-aetherea  per  arterias  injicitur.  Elapsis  ali- 
quot diebus,  viscera  thoracis  et  ventris  auferuntur,  ce- 
rebrum per  nares  extrahitur  et  cavitates  herbis  aro- 
maticis replentur.  Cadaver  alcohole  frequentius  lavatur 
et  in  loco  frigidiusculo,  sicco,  aeris  perflatum  habente, 
asservatur*  — Omisso  chlorido  stanni,  quod  Tauf- 
lieb1 2)  commendavit,  de  arsenico  nonnulla  dicam  ne- 
cesse  est.  Ritter3)  primus  hoc  remedio  usus  est, 
quippe  cui  majorem,  quam  mercurio  sublimato,  vim  tri- 
bueret* Non  prius  autem  methodus  ejus  in4  usum  vo- 
cari coepit,  quam  Tranchina4)  per  longius  tempus 
eam  exercuerat  praemioque  oblato  patefecerat.  Librae 
duae  arsenici  albi,  subtiliter  triti  et  cum  tricesima  cin- 
nabaris aut  minii  parte  mixti,  aquae  vel  alcoholis  libris 

1)  Encyclopaed.  Worterbuch  d.  med.  Wissensch.  etc. 
Bd.  IV.  S.  697. 

2)  Journal  de  Chimie  med.  Tom  VIII.  pag.  832. 

8)  Allgem.  Encyclopaedie  vi  Ersch  u.  G ruber.  Tb 
VII.  8.  275.  * 

4)  Bericht  uber  die  am  15.  Marz  1835  im  Hauptmilitair- 
hospital  della  Trinita  zu  Neapel  statfcgebabte  offent- 
liche  Ausstellung  derjenigen  Eeichname,  welche  nach 
dem  von  ihm  entdeckten  Verfahren  einbalsamirt  wor- 
den  waren  efce.  A d.  Bal.  v.  H.  A.  v.  Gcrsdorf 
Weimar  1837. 

XXIV*  solvuntur.  Hujus  solutionis  portio  in  sipho- 
nem, alcohole  vel  aqua  fontana  impletum,  immittitur, 
bene  agitatur  et  in  carotidem  injicitur,  donec  e supe- 
riore arteriae  dissectae  parte  profluit ; tum  uterque  ca- 
rotidis finis  substringitur  cutisque  consuitur.  Anus 
gossypio  aut  linteo  carpto,  illa  solutione  imbuto,  ob- 
turatur et  ineuntibus  viscerum  putrescentium  signis  idem 
liquor  in  abdominis  cavum  injicitur.  Experimenta  no» 
va  circa  hanc  methodum  instituta  docuerunt,  alcoholem 
aptius  esse  vehiculum  injectionis,  quam 5 aquam  porro 
similitudinem  corporum  hac  ratione  tractatorum  ex  toto  in- 
terire; denique  propter  gas  arsenicoso-hydrogenatum, 
quod  emergit,  summa  opus  esse  providentia.  Eandem 
ob  causam  haec  methodus  ad  conficienda  praeparata 
anatomica  minime  est  idonea. 

Restat  denique,  ut  methodum  describam,  quam 
Gannal1),  chemious  Parisiensis,  ante  aliquot  annos  di- 
vulgavit et  quae  omnibus  aliis  methodis  praestare  vi- 
detur. Reperit  enim  Gannal,  bases  variorum  salium 
aluminis,  aqua  solutorum,  cum  gelatina  animali  connu- 
bium  proprium  inire,  quod  partes  fibrosas  a putredine 
tueatur.  Secundum  experientiam  caro  muscularis  ab 
aliis  partibus  liberata  facile  siccescit,  admixta  autem 
gelatina  animali  facile  putrescit,  etenim  haec  substan- 
tia animalis  ceteris  paribus  omnium  promtissime  in 
putredinem  abit.  Quo  diligentius  igitur  hujus  gela- 
tinae  putrescentia  prohibetur,  eo  magis  reliquarum  par- 
tium exsiccatio  adjuvatur.  Gannal,  cum  multa  alia 
remedia  sine  effectu  exoptato  tentasset,  adhibito  tandem 
alumine,  cujus  virtutes  jam  Rhazes,  Pare,  Blan- 
card,  Clauder  et  alii  noverant,  faustissimum  obtinuit 


1)  Memoire  sur  la  conservation  des  matieres  animales. 
Par,  1836* 

eventum.  Initio  Gannal  methodo  sua  tantum  ad  con- 
servanda praeparata  anatomica,  postea  etiam  ad  con- 
dienda cadavera  utebatur.  Methodus,  quam  seque- 
batur, haec  est : litrae  V — VII  solutionis  aluminii  ace- 
tici  (grad.  XX  araeometri  Baumii),  aut  aluminii  sul- 
phurici  (grad.  XXV  araeometr.  Baumii),  cui  grammae 
L arsenici  admixtae  sunt,  per  carotidem  injiciuntur. 
Mensibus  aestivis  corpus  aere,  hibernis  in  fornace  aut 
cubiculo  calefacto  siccatur  et  ad  cavendum  mucorem 
fasciis  involvitur,  quarum  intimum  stratum  vernice  ob- 
ductum est.  Quum  tamen  Gannal  vidisset,  adhibito 
aluminio  acetico  aut  sulphurico  una  cum  arsenico,  ca- 
davera aut  hygrometricis  aeris  mutationibus  tentari 
humidisque  in  locis  mucore  obduci  et  nigrescere,  aut 
sicco  aeri  commissa  nimis  celeriter  arescere:  agendi 
rationem  excogitavit,  quae,  putrescendam  arcens,  ca- 
davera integra  servaret  et  quasi  dormientium  speciem 
iis  suppeditaret.  Quanquam  novam  hanc  methodum 
GannaL  nondum  patefecit,  tamen  exempla  nonnulla  fide 
digna  probant  *),  condiendi  artem  ad  magnum  perfe- 
ctionis gradum  ab  eo  esse  evectam;  plura  nimirum  ca- 
davera hoc  modo  condita,  postquam  diutius  in  sepul- 
cris abdita  jacuerant,  optime  servata  inventa  sunt. 
Magnus1 2),  si  haecce  methodus,  inquit,  brevitate  tem- 
poris, intra  quod  perficitur,  exigua  laesione,  quae  ca- 
daveribus infertur,  sumiibus  parcis,  quibus  opus  est, 
denique  effectu  egregio  omnibus  aliis  palmam  praeripit, 
digna  est,  quae  per  Academiam  scientiarum,  aut  per 
eos,  penes  quos  summum  imperium  est,  oblato  praemio 
redimatur  ac  divulgetur. 

1)  Otto,  Rus t’s  Magazin  fur  d.  ges.  Heilkunde.  Bd.  52. 

Heft  2,  pag.  342. 

2)  1.  c.  p.  127  — - 28. 

Adnotatio:  Cei,  Prof.  Froriep,  ut  mihi  ex  benevolen- 

tia sua  tradidit,  in  Caritatis  nosocomio  Berolinensi  plura 
secundum  hanc  (Gannal)  methodum  praeparata  ad  usum 
alumnorum  Academiae  artium  confecit,  quae  tam  egregia 
fuerunt,  ut,  deficiente  omni  putrescentiae  vestigio,  alumni 
Academiae  plures  per  menses  iis  uti  possent. 

Matus  sum  ego,  Mauritius  Altmann,  veteri  fidei  addi- 
ctus, Windisch-Marchwitzii,  Milesiae  inferioris  pago,  anno 
h.  s.  XIV  patre  Michaele,  quem  jam  pridem  mortuum  lu- 
geo, matre  Henrfca,  e gente  Wienskowitz.  Primis 
literis  domi  imbutus  Vratislaviam  me  contuli,  ubi  scholam 
regiam  Guilelmianam  sub  Dr.  Francolm  auspiciis  florentem 
frequentavi;  dein  inter  discipulos  gymnasii  Regii  Frideri- 
ciani  a Prof.  Dr.  Kannegiesser  directore  receptus, 
postea  ab  Illustrissimo  W e n d t medico  - chirurgo- 
rum numero  adscriptus  sum.  Anno  h.  s.  XXXIV  Be- 
rolinum  adii,  ubi  apud  beatum  Rust,  ut  inter  medico -chi- 
rurgos reciperer,  nomen  dedi.  Anno  XXXIX  examinibus 
medico  - chirurgicis  absolutis,  ad  Silesiam  me  contuli  et  per 
duos  annos  praxin  medicam  et  chirurgicam  exercui.  Mense 
Aprili  h,  a.  Berolinum  reversus  ab  illustr.  Lichtenstein* 
t.  t.  rectore  magnifico,  inter  cives  academicos  receptus  fa- 
cultati medicae  a viro  illustr.  Osann,  t.  t.  decano  specta- 
bili, adscriptus  sum. 

Lectiones,  quibus  per  totum  studiorum  meorum  tempus 
interfui,  hae  sunt.  — 111.  Do  ve  de  physice  experimen- 
tali;  111.  Lichtenstein  de  zoologia  generali;  111.  Mit- 
scherlich  de  chemia  experimentali ; 111.  Schultz  de 

botanice  et  historia  naturali  medica;  Cei.  Schummel  de 
historia  naturali;  111.  Steffens  de  psychologia  et  anthropo- 
logia;  111.  Wei.ss  de  mineralogia;  Cei.  Werder  de  lo- 
gice et  metapliysice  ; 111.  Barkow  de  osteologia  et  syn- 
desmologia;  111.  Otto  de  anatomia  corporis  humani,  hi- 
storia foetus,  sectionibus  forensibus  et  de  physiologia.  Idem 
dux  mihi  fuit  in  cadaveribus  rite  dissecandis;  111.  Hecker 
de  historia  medicinae  recentioris  ; Cei.  Eck  de  pathologia 
et  therapia  generali;  111.  Horn  de  pathologia  et  therapia 
speciali;  111.  C asper  de  formulis  medicis  concinnandis; 
Exp.  Mitscherlich  de  materia  medica;  111*  Se  eri  g de 
fasciis  et  anstrumentis  chirurgicis;  Cei.  Kluge  de  ossibus 
fractis  et  luxatis;  III.  Jiingken  de  chirurgia  generali  et 
speciali,  et  de  operationibus  ophthalmicis;  Cei.  Froriep 
de  akiurgia;  111.  Busch  de  arte  obstetpicia  theoretica  et 

practica;  111.  Schlemm  de  operationibus  chirurgicis  in 
corpore  mortuo. 

Ad  praxin  medicam  III.  Osann,  Cei.  Wolff,  Cei. 
Barea  ; ad  chirurgicam  et  oplithalmiatricam  Beat,  de  Graefe, 
Beat.  Rust,  III.  Dieffenbach;  a,d  obstetriciam  III. 
Busch  me  instituerunt. 

Quibus  omnibus  praeceptoribus  illustr.  et  celeb.  o- 
ptime  de  me  meritis,  maximas,  quas  habeo,  gratias  ago  et  ad 
cineres  usque  agam. 

Jam  vero  tentaminibus  et  philosophico  et  medico,  nec 
non  examine  rigoroso  coram  gratioso  medicorum  ordine 
rite  absolutis,  spero  fore,  ut,  dissertatione  thesibusque  de- 
fensis, summi  in  medicina  et  chirurgia  honores  in  me  con- 
ferantur. 


THESES. 

1*  Quae  nostris  temporibus  panacea  celebratur,  aqua  fri- 
gida, saepe  venenum. 

2.  Scrophulosis  et  rhachitis  morbi  sunt  diversae  naturae. 

3.  Causa  praedisponens  plus  valet  ad  morbum  generandum, 
quam  causa  occasionalis. 

4.  Urina  hypostatica  non  semper  critica  est. 

5.  Ad  cognoscendos  morbos  pectoris  plus  facit  auditus, 
quam  visus  atque  tactus. 

6.  Causae  icteri  non  semper  in  hepatis  morbo  quaerendae. 


